kalixlouiis/myanmar-wikipedia-corpus huggingface dataset:
ပြင်းပြင်းထန်ထန် ပင်ပန်းခံ၍ ပြုကျင့်ရမည့်တရားသုံးပါးနှင့် ယင်းတရားသုံးပါးကို ပြုကျင့်သောရဟန်းကို “အာတာပီ၊ နိပကော၊ သတော၊ သမ္ပဇာနော၊ သမ္မာဒုက္ခဿ အန္တကိရိယာယ”ဟု ဆိုအပ်ပုံကို ဟောတော်မူသည့်သုတ်။
-အံ၊၁၊၁၂၈-၁၃၀။
အံ၊မြန်၊၁၊၁၄၅-၇။
အံ၊ဋ္ဌ၊၂၊၉၇-၈။
အံ၊ဋီ၊၂၊၉၆။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၃-ပုဂ္ဂလဝဂ္ဂ၊ ဒသမသုတ်။
ဤသုတ်၌ (၁)အဝကုဇ္ဇပညပုဂ္ဂိုလ်၊ (၂)ဥစ္ဆင်္ဂပညပုဂ္ဂိုလ်၊ (၃)ပုထုပညပုဂ္ဂိုလ် သုံးမျိုးကို အကျယ်ချဲ့၍ ဟောတော်မူသည်။
အဋ္ဌကထာ၌ -ယင်းပုဂ္ဂိုလ်သုံးမျိုးကို ရေအိုး ဥပမာဖြင့် ဖွင့်ပြတော်မူပါသည်။
ဋီကာ၌ -“သံဝိဒဟနပညာ” အဖွင့် ပါရှိပါသည်။
-အံ၊၁၊၁၅၀။
အံ၊မြန်၊၁၊၁၆၉။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ အဋ္ဌမသုတ်။
ဥပါဒ်၊ ဌီ၊ ဘင်တို့၏ မထင်ရှားခြင်းဟူသော အသင်္ခတလက္ခဏာ ၃-ပါးကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၁၊၂၅၈-၂၆၀။
အံ၊မြန်၊၁၊၂၇၇-၈။
အံ၊ဋ္ဌ၊၂၊၂၂၈-၉။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၁၀) ၅-လောဏကပလ္လဝဂ္ဂ၊ ဧကာဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သမထ၊ ဝိပဿနာဟူသော အဓိစိတ္တကို အားထုတ်နေသောယောဂီ ရဟန်းတော်သည် ကောသဇ္ဇကို ကျော်လွန်အောင် ရံဖန်ရံခါ သမာဓိနိမိတ်ကို၊ ဥဒ္ဓစ္စကို ကျော်လွန်အောင် ရံဖန်ရံခါ ပဂ္ဂဟနိမိတ်ကို၊ အရဟတ္တဖိုလ်အကျိုးငှါ ရံဖန်ရံခါ ဥပေက္ခာနိမိတ်ကို နှလုံးသွင်းရမည်ဟု ရွှေပန်းထိမ်ဆရာ၊ တပည့်တို့ ရွှေမိုက်ထုတ်သော ဥပမာဖြင့် ရဟန်းတို့အား ဘုရားရှင်ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ နိမိတ္တသုတ္တန် ကောက်နုတ်ချက် ရဟန်းတို့ ...အကြင်အခါ၌ကား အဓိစိတ္တ အမည်ရသော လွန်မြတ်သော သမထဘာဝနာစိတ် ဝိပဿနာ ဘာဝနာစိတ်ကို ပွားများအားထုတ်သော ယောဂါဝစရရဟန်းသည် ရံဖန်ရံခါ သမာဓိဖြစ်ကြောင်းနိမိတ်ကို = သမာဓိဖြစ်ကြောင်းတရားကို နှလုံးသွင်း၏၊ ရံဖန်ရံခါ ဝီရိယဖြစ်ကြောင်း နိမိတ်ကို = ဝီရိယဖြစ်ကြောင်းတရားကို နှလုံးသွင်း၏၊ ရံဖန်ရံခါ ဥပေက္ခာဖြစ်ကြောင်း နိမိတ်ကို = ဥပေက္ခာဖြစ်ကြောင်းတရားကို နှလုံးသွင်း၏၊ ထိုသို့ နှလုံးသွင်းသော ထိုရဟန်း၏စိတ်သည် ပျော့ပျောင်းနူးညံ့မှုလည်း ဖြစ်လာ၏၊ ထိုထို သမထဘာဝနာမှု ဝိပဿနာ ဘာဝနာမှု၌ သင့်လျော်မှု ခံ့ညားမှုလည်း ဖြစ်လာ၏၊ အရောင် ပြိုးပြိုးပြက်ပြက် တလက်လက် ထွက်ခြင်းသည်လည်း ဖြစ်လာ၏၊ ပျက်စီးခြင်းသဘောလည်း မရှိ၊ အာသဝေါတရားတို့ကုန်ရန် ကောင်းစွာ တည်ကြည်နေပေ၏၊ယတော စ ခေါ ဘိက္ခဝေ အဓိစိတ္တမနုယုတ္တော ဘိက္ခု ကာလေန ကာလံ သမာဓိနိမိတ္တံ မနသိကရောတိ၊ ကာလေန ကာလံ ပဂ္ဂဟနိမိတ္တံ မနသိကရောတိ၊ ကာလေန ကာလံ ဥပေက္ခာနိမိတ္တံ မနသိကရောတိ။
တံ ဟောတိ စိတ္တံ မုဒဉ္စ ကမ္မနိယဉ္စပဘဿရဉ္စ၊ န စ ပဘင်္ဂု။
သမ္မာသမာဓိယတိ အာသဝါနံ ခယာယ။
(အံ၊၁၊၂၅၈။
) အဓိစိတ္တန္တိ သမထဝိပဿနာစိတ္တံ။
(အံ၊ဋ္ဌ၊၂၊၂၂၇။
) ဧကာဒသမေပိ အဓိစိတ္တံ သမထဝိပဿနာစိတ္တမေဝ။
(အံ၊ဋ္ဌ၊၂၊၂၂၈၊၊) ပဘဿရန္တိ ပဏ္ဍရံ ပရိသုဒ္ဓံ။
) ပရိသုဒ္ဓေတိအာဒီသု ပန ဥပေက္ခာသတိပါရိသုဒ္ဓိဘာဝေန ပရိသုဒ္ဓေ။
ပရိသုဒ္ဓတ္တာယေဝ ပရိယောဒါတေ၊ ပဘဿရေတိ ဝုတ္တံ ဟောတိ။
(ဝိသုဒ္ဓိ၊၂၊၅။
) အဋ္ဌကထာကြီးများ၌ ပရိသုဒ္ဓ-ပရိယောဒါတ-ပဘဿရ ဟူသော စကားလုံးများကို လှည့်လည်၍ ပရိယာယ်တူ အဓိပ္ပါယ်တူ ဖွင့်ဆိုထားတော်မူကြ၏၊ ပြည်ဆရာတော်ဘုရားကြီးကလည်း မိမိ၏ ဝိသုဒ္ဓိမဂ်နိဿယ(ပြည်- ဝိသုဒ္ဓိမဂ်နိဿယ၊၃၊၁၂။
)တွင် ပဘဿရေ = ပြိုးပြိုးပြက် အရောင်ရှိလတ်သော်ဟု ပဘဿရ-စကားလုံးကို ဘာသာပြန်ဆိုထားတော်မူ၏၊ ဤကား အဆင့်မြင့်မားနေသော သမထဘာဝနာစိတ်နှင့် ဝိပဿနာဘာဝနာစိတ်တို့ကြောင့် ပြိုးပြိုးပြက်ပြက် တလက်လက်တောက်ပသော အရောင်အလင်းများ ထွက်ပေါ်လာနိုင်ကြောင်း ပါဠိတော် အဋ္ဌကထာ ဋီကာ အဆို အမိန့်တို့ ဖြစ်ကြ၏၊ သဗ္ဗောယံ အာလောကော ဉာဏသမုဋ္ဌာနောဝ = ဤအရောင်အားလုံးသည် ဉာဏ်ကြောင့် ဖြစ်ပေါ်လာသော အရောင်အလင်းသာ ဖြစ်၏ –– ဟူသော ဋီကာသဟောဘာသန္တိ သဉာဏောဘာသံ။
ထိနမိဒ္ဓဝိနောဒနအာလောကောပိ ဝါ ဟောတု ကသိဏာလောကောပိ ဝါ ပရိကမ္မာလောကောပိ ဝါ၊ ဥပက္ကိလေသာလောကော ဝိယ သဗ္ဗောယံ အာလောကော ဉာဏသမုဋ္ဌာနောဝါတိ။
(အံ၊ဋီ၊၃၊၁၇၇-၁၇၈။
)အဖွင့်နှင့် အညီ အားလုံး ဉာဏ်ကြောင့် ဖြစ်ပေါ်လာသော ဉာဏ်ရောင်များသာ ဖြစ်ကြ၏၊ ကိုးကား Category:အင်္ဂုတ္တရနိကာယ်။
-အံ၊၁၊၂၅၅-၈။
အံ၊မြန်၊၁၊၂၇၃-၆။
အံ၊ဋ္ဌ၊၂၊၂၂၇-၈။
အံ၊ဋီ၊၂၊၁၉၈-၂၀၀။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၁၀)၅-လောဏကပလ္လဝဂ္ဂ၊ ဒသမသုတ် ဘုရားရှင် ကောသလနိုင်ငံ ... သီတင်းသုံးတော်မူစဉ် ရွှေကျင်သော ဆရာနှင့် တပည့်တို့သည် မြေမှုန့် သဲ ကျောက်စရစ်ခဲ အိုးခြမ်းကွဲဟူသော ရွှေ၏ကြမ်းတမ်းသော အညစ်အကြေးတို့ကို ရေကျင်း၌ထည့်၍ ဆေးကြော, အဖန်ဖန် ဆေးကြော, အဖန်ဖန်ပွတ်တိုက်၍ ပြောင်စင်အောင် ဆေးကြောသကဲ့သို့ ထို့အတူ လွန်မြတ်သောသမထ, ဝိပဿနာစိတ်ကို အဖန်ဖန်အားထုတ်သော သမထ, ဝိပဿနာစိတ်ရှိသော ပညာရှိသောရဟန်းသည် ကာယဒုစရိုက်, ဝစီဒုစရိုက်, မနောဒုစရိုက်ဟူသော ညစ်နွမ်းကြောင်းဖြစ်သော ကိလေသာအညစ်အကြေးတို့ကို ပယ်ဖျောက်နိုင်၏။
အဖန်ဖန်မဖြစ်ခြင်းသို့ ရောက်စေနိုင်၏။
ရွှေ၏ အညစ်အကြေး အလတ်စားဖြစ်ကုန်သော ကျောက်စရစ်ခဲ အသေးစား သဲကြမ်းတို့ကို စင်ကြယ်အောင် ဆေးကြော, အထပ်ထပ်ဆေးကြော, အဖန်ဖန် ပွတ်တိုက်ဆေးကြောသကဲ့သို့ ထို့အတူ သမထ, ဝိပဿနာစိတ်ကို အဖန်ဖန်အား ထုတ်သော သမထဝိပဿနာစိတ်ရှိသော ပညာရှိသောရဟန်းသည် ကိလေသာ အလတ်စားဖြစ်သော ကာမဝိတက်, ဗျာပါဒဝိတက်, ဝိဟိံသာဝိတက်ဟူသော မိစ္ဆာ ဝိတက်သုံးပါးတို့ကို ပယ်စွန့်ပယ်ဖျောက်နိုင်၍ အဖန်ဖန် မဖြစ်ခြင်းသို့ရောက်စေနိုင်၏။
ရွှေ၏အညစ်အကြေး အနုစားဖြစ်သော သဲနုများမည်းညစ်ခြင်းကို ဆေး ကြော, အထပ်ထပ်ဆေးကြော, အဖန်ဖန် ပွတ်တိုက်ဆေးကြောသကဲ့သို့ ထို့အတူ သမထဝိပဿနာစိတ်ကို အဖန်ဖန်အားထုတ်သော သမထဝိပဿနာစိတ်ရှိသော ပညာရှိသောရဟန်းတော်သည် အနုစားဖြစ်သော ဉာတိဝိတက်, ဇနပဒဝိတက်, အနဝညတ္တိဝိတက်နှင့်ယှဉ်သော ကိလေသာအနုစားများကို ပယ်စွန့် ပယ်ဖျောက်, ကင်းပျောက်အောင် အားထုတ်နိုင်ပြီးနောက်ထပ်ပြန်မဖြစ်ခြင်းသို့ ရောက်စေနိုင်၏။
ရွှေအညစ်အကြေးများ ရှင်းသွားပြီး ပကတိရွှေစင်တို့သာ ကျန်တော့သကဲ့သို့ ထို့အတူ စိတ်၏အညစ်အကြေးများ ရှင်းသွားပြီး ဓမ္မဝိတက်မျှသာ ကြွင်းကျန်တော့၏။
ထိုရွှေကို ရွှေပန်းထိမ်ဆရာနှင့် တပည့်တို့သည် မိုက်ခွက်၌ထည့်၍ မှုတ်၍ အထပ်မှုတ်၍ ဖိနှိပ်၍မှုတ်သော်လည်း အညစ်အကြေးကျန်ရှိနေလျှင် နူးညံ့ပျော့ပျောင်း မှုမရှိ, ရွှေပန်းထိမ်လုပ်ငန်း၌ ပြုလုပ်၍မဖြစ်, အရောင်မထွက်, ကျွတ်ဆတ်ဆတ် ဖြစ်ကာ ကျိုးတတ်သကဲ့သို့၊ ထို့အတူ ဓမ္မဝိတက္ကသမာဓိသည် ကိလေသာအပူ မငြိမ်းသေး, မမွန်မြတ်သေး, ငြိမ်းအေးမှုကိုမရသေး ဧကာဒိဘာဝမဖြစ်သေး, ပြုပြင်ခြင်းပယောဂနှင့်တကွ ကိလေသာတို့ကို ဖိနှိပ်တားမြစ်၍ ဖြစ်ပေါ်လာ၏။
ရွှေပန်းထိမ်ဆရာနှင့် တပည့်တို့သည် ထိုရွှေကို မှုတ်အပ်, အထပ်ထပ်မှုတ်အပ်, ဖိနှိပ်၍မှုတ်အပ်သည်ရှိသော် အညစ်အကြေးကင်းရှင်းပြီး ထိုရွှေသည် နူးညံ့ ပျော့ပျောင်း၍ အရောင်တလက်လက်ထွက်ပေါ်၍ ကျွတ်ဆတ်ခြင်းမရှိ ရွှေပန်းထိမ် လုပ်ငန်း၌ အထည်အမျိုးမျိုးပြုလုပ်၍ ရနိုင်တော့သကဲ့သို့၊ ထို့အတူ စိတ်သည် အဇ္ဈတ္တသန္တာန်၌ စွဲမြဲစွာတည်သည့်အခါ ဧကာဒိသမာဓိအဖြစ်သို့ ရောက်သည့်အခါ ပြုပြင်ခြင်းပယောဂနှင့်တကွ ကိလေသာတို့ကို တားမြစ်ဖိနှိပ်၍ မဖြစ်တော့၊ သိလိုသော အဘိညာဉ်ကို မျက်မှောက်ပြုနိုင်သော ဓမ္မ၏အဘိညာဉ်ကို မျက်မှောက်ပြုနိုင်ရန် စိတ်ကို ရှေးရှုညွတ်စေ၏။
ရှေးဘဝအကြောင်းနှင့် ယခုဘဝ အဘိညာဉ်၏အခြေခံ ဖြစ်သော ဈာန်အစရှိသော အကြောင်းရှိခဲ့သော် ထိုထိုအရာ၌ မျက်မှောက်သက်သေ ဖြစ်ထိုက်သည်၏အဖြစ်သို့ ရောက်၏။
ထိုရဟန်းသည် “ဣဒ္ဓိဝိဓအဘိညာဉ်, ဒိဗ္ဗသောတအဘိညာဉ်, ပရစိတ္တ ဝိဇာနနအဘိညာဉ်, ပုဗ္ဗေနိဝါသာနုဿတိအဘိညာဉ်, ဒိဗ္ဗစက္ခုအဘိညာဉ်, အာသဝက္ခယဉာဏ်တို့ကိုရ၍ နေနိုင်ရာ၏” အစရှိသည်ဖြင့် အခြေခံအဆင့်မှ ရဟန္တာ ဖြစ်သည်အထိ ဘာဝနာလုပ်ငန်းနှင့် ယင်းလုပ်ငန်း၏အကျိုးတရားတို့ကို ရွှေကျင်သည့် လုပ်ငန်းမှအစပြုကာ ရွှေထည်လုပ်ငန်းတိုင်အောင်သော ဥပမာဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၁၊၂၄၉-၂၅၀။
အံ၊မြန်၊၁၊၂၆၇-၉။
အံ၊ဋ္ဌ၊၂၊၂၂၄-၅။
အံ၊ဋီ၊၂၊၁၉၆-၇။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၁၀)၅-လောဏကပလ္လဝဂ္ဂ၊ အဋ္ဌမသုတ် ဘုရားရှင် ကောသလနိုင်ငံ ... သီတင်းသုံးတော်မူစဉ် လျှော်မြင် ပုဆိုးသစ်, တစ်ပတ်ရစ်, အဟောင်း သုံးမျိုးသည် အဆင်းမလှသကဲ့သို့ နဝ, မဇ္ဈိမ, ထေရ ရဟန်းများသည် သီလမရှိ မကောင်း(ယုတ်မာ)သော အကျင့်သဘောရှိကြသည်။
= လျှော်မျှင်ပုဆိုးသုံးမျိုးတို့သည် ကြမ်းတမ်းသော အတွေ့ ရှိကုန်သကဲ့သို့ ထိုရဟန်းတို့ကို မှီဝဲ, ဆည်းကပ်, ပြုစုလုပ်ကျွေး အတုယူပြုကျင့်ကုန်သော ရဟန်းတို့သည် ရှည်မြင့်စွာသော ကာလပတ်လုံး အဟိတ, ဒုက္ခ-ဟူသောအကျိုးကို ရကြပေသည်။
= လျှော်မျှင်ပုဆိုးသုံးမျိုးတို့သည် တန်ဖိုးနည်း (အဖိုးမတန်)ကုန်သကဲ့သို့ ထို့အတူ ရဟန်းတို့အား ပစ္စည်းလေးပါးကို လှူဒါန်းကြသော အလှူရှင်များသည် အနည်းငယ်မျှသော ကောင်းမှု၏အကျိုးကိုသာ ရကြကုန်၏။
= ကာသိတိုင်းဖြစ် အဝတ်သစ်, တစ်ပတ်ရစ်, အဝတ်ဟောင်းသည် အဆင်း လှကုန်သကဲ့သို့ နဝ, မဇ္ဈိမ ထေရ ရဟန်းတော်များသည် သီလရှိကြ, ကောင်းသော သဘောရှိကြသည်။
= ကာသိတိုင်းဖြစ် အဝတ်သုံးမျိုးသည် ကောင်းသောအတွေ့အထိ ရှိကုန် သကဲ့သို့ နဝ, မဇ္ဈိမ, ထေရ ရဟန်းတော်များကို မှီဝဲ, ဆည်းကပ်, ပြုစုလုပ်ကျွေး အတုယူ၍ ပြုကျင့်ကြသော ရဟန်းတော်များသည် ရှည်မြင့်စွာသော နေ့ညဉ့်ပတ် လုံး ကြီးပွားချမ်းသာကြသည်။
= ကာသိတိုင်းဖြစ် အဝတ်သုံးမျိုးသည် အဖိုးများစွာ ထိုက်တန်သကဲ့သို့ ထို နဝ, မဇ္ဈိမ, ထေရ ရဟန်းတော်များအား ပစ္စည်းလေးပါး လှူဒါန်းကြသော အလှူရှင်များသည် ကြီးမားမြင့်မြတ်သော အကျိုးအာနိသင်တို့ကို ရရှိခံစားကြရသည်။
= ဤသို့ ကောင်းသောသဘောရှိသော မထေရ်မြတ်ကို ရဟန်းတော်များက ရိုသေလေးစားကြသည်။
ထို့ကြောင့် လျှော်မျှင်အဝတ်နှင့်တူသောပုဂ္ဂိုလ်မျိုး မဖြစ်အောင် ကာသိတိုင်းဖြစ် တန်ဖိုးရှိသော အဝတ်နှင့်တူသူဖြစ်အောင် ကျင့်ကြရမည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၁၊၂၄၆-၇။
အံ၊မြန်၊၁၊၂၆၄-၅။
အံ၊ဋီ၊၂၊၁၉၅-၆။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၁၀) ၅-လောဏကပလ္လဝဂ္ဂ၊ ပဉ္စမသုတ်။
မင်းသုံးတော်ဝင် အာဇာနည်မြင်း၏ အရည်အချင်း (အင်္ဂါ)သုံးပါးနှင့် ရဟန်း ကောင်း၏ အရည်အချင်း (အင်္ဂါ)သုံးပါးတို့ကို အကျယ် ဟောတော်မူသည့်သုတ်။
ဋ္ဌ/ဋီ-တို့၌ သံဃာတော်၏ အကျိုးဂုဏ်တော်ငါးပါးအကျယ် ဖွင့်ပြထားပါသည်။
-အံ၊၁၊၂၄၇-၈။
အံ၊မြန်၊၁၊၂၆၅-၇ -တို့၌ ဒုတိယနှင့် တတိယ အာဇာနီယသုတ်တို့ကို အထက်သုတ်ဒေသနာတော်အတိုင်း ဟောတော်မူပါသည်။
အဋ္ဌကထာ၌ -အာဇာနိယသုတ် သုံးသုတ်ဟောတော်မူပုံ ခြားနားချက်ကို ဖွင့်ပြထားပါသည်။
-အံ၊၁၊၅၇၂-၅၇၄။
အံ၊မြန်၊၂၊၅၈၆-၈။
-အင်္ဂုတ္တရနိကာယ၊ စတုက္ကနိပါတ၊ (၂၆) ၆-အဘိညာဝဂ္ဂ၊ ဆဋ္ဌသုတ်နှင့် သတ္တမသုတ်။
အာဇာနည်မြင်းအင်္ဂါလေးပါးနှင့် အာဇာနည်ရဟန်းတော်အင်္ဂါလေးပါးတို့ကို အကျယ် ဟောတော်မူထားပါသည်။
-အံ၊၂၊၂၅၀-၁။
အံ၊မြန်၊၂၊၃၂၃-၆။
အံ၊ဋ္ဌ၊၃၊၈၇။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ ပဉ္စမ-ဆဋ္ဌ-သတ္တမသုတ်။
အာဇာနည်မြင်းအင်္ဂါခြောက်ပါးနှင့် အာဇာနည်ရဟန်းတော်အင်္ဂါခြောက်ပါးတို့ကို သုံးသုတ်ခွဲ၍ ဟောတော်မူထားပါသည်။
-အံ၊၁၊၂၄၅-၆။
အံ၊မြန်၊၁၊၂၆၃-၄။
အံ၊ဋ္ဌ၊၂၊၂၂၂-၃။
အံ၊ဋီ၊၂၊၁၉၃-၅ -အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၁၀)၅-လောဏက ပလ္လဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အဂ္ဂဝတီ, ဝဂ္ဂ, သမဂ္ဂ-ဟူသော ပရိသတ်သုံးမျိုးကို အကျယ်ဝေဖန်တော်မူ၍ ရဟန်းတို့အား ဘုရားရှင် ဟောတော်မူသည့်သုတ်။
အံ၊ဋီ၊၂၊၂၁၆။
-အင်္ဂုတ္တရနိကာယ၊ တိကနိပါတ၊ ၃-တတိယပဏ္ဏာသက၊ (၁၄)၄-ယောဓာဇီဝဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် (၁) ဩက္ကာစိတဝိနီတာ၊ (၂) ပရိပုစ္ဆာဝိနီတာ၊ (၃) ယာဝတာ (ယာဝတဇ္ဈာ) ဝိနီတာ-ဟူသော ပရိသတ်သုံးမျိုးရှိပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၅၄၇-၈။
အံ၊မြန်၊၁၊၅၆၃။
အံ၊ဋ္ဌ၊၂၊၃၈၉။
-အင်္ဂုတ္တရနိကာယ၊ စတုက္ကနိပါတ၊ ၅-ပဉ္စမပဏ္ဏာသက၊ (၂၂)၂-ပရိသသောဘနဝဂ္ဂ၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပရိသဒူသကပုဂ္ဂိုလ် ၄-မျိုးနှင့် ပရိသသောဘနပုဂ္ဂိုလ် ၄-မျိုးတို့၏ အရည်အချင်း (ဂုဏ်)တို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၁၂၇-၈။
အံ၊မြန်၊၃၊၁၂၈-၉။
အံ၊ဋ္ဌ၊၃၊၂၄၆-၇။
-အံ၊ဋီ၊၃၊၂၅၀-၁။
-အင်္ဂုတ္တရနိကာယ၊ အဋ္ဌကနိပါတ၊ ၂-ဒုတိယပဏ္ဏာသက၊ (၇)၂-ဘူမိစာလဝဂ္ဂ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပရိသတ်(၈)မျိုးနှင့် ပရိသတ်များသို့ ချဉ်းကပ်တော်မူ၍ တရားဟောတော်မူပုံကို ရဟန်းတို့အား ဘုရားရှင် အကျယ်အားဖြင့် ဟောတော်မူသည့်သုတ်။
(မဟာမြတ်မုနိ ရုပ်ပွားတော်မြတ် သမိုင်းကြောင်းဖြစ်သည်။
) အဋ္ဌကထာ, ဋီကာတို့၌ မှတ်သားဖွယ်ရာ ဖွင့်ဆိုချက်များ ရှိပါသည်။
အဝိညာတဒေသ၌ တရားဟောတော်မူခြင်းသည် ထိုပုဂ္ဂိုလ်တို့ ဝါသနာဖြစ်စေရန် ဟောတော်မူကြောင်း ဖွင့်ဆိုထားပါသည်။
-အံ၊၁၊၂၄၂-၄။
အံ၊မြန်၊၁၊၂၆၀-၂။
အံ၊ဋ္ဌ၊၂၊၂၂၁-၂။
အံ၊ဋီ၊၂၊၁၉၂-၃။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၁၀) ၅-လောဏကပလ္လဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အညတိတ္ထိယ ပရိဗ္ဗာဇကတို့၏ စီဝရပဝိဝေက (၁၃)မျိုး၊ ပိဏ္ဍပါတ ပဝိဝေက (၁၀)မျိုး၊ သေနာသနပဝိဝေက (၇)မျိုးတို့ကို မိန့်ကြားတော်မူပြီး လယ်သမား၏ အဂ္ဂပတ္တ၊ သာရပ္ပတ္တ၊ သုဒ္ဓ၊ သာရပတိဋ္ဌိတဖြစ်အောင် စပါးလုပ်ငန်းဆောင်ရွက်ပုံကို ဥပမာထား၍ သာသနာတော်၌ အဂ္ဂပတ္တ၊ သာရပ္ပတ္တ၊ သုဒ္ဓ၊ သာရေပတိဋ္ဌိတဖြစ်သော သီလဝါ၊ သမ္မာဒိဋ္ဌိက၊ ခီဏာသဝ-ဟူသော သာသနပဝိဝေကသုံးပါးတို့ အကျယ်ကို ရဟန်းတော်တို့အား ဘုရားရှင်ဟောတော်မူသည့်သုတ်။
-အံ၊၁၊၂၄၁-၂။
အံ၊မြန်၊၁၊၂၆၀။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၁၀)၅-လောဏကပလ္လဝဂ္ဂ၊ ပဌမသုတ်။
အဓိသီလသိက္ခာ၊ အဓိစိတ္တသိက္ခာ၊ အဓိပညာသိက္ခာတို့ကို ကျင့်သုံးခြင်းသည် အဆောတလျင် အမြန်ပြုလုပ်ရမည့် ပြုဖွယ်များဖြစ်ပုံ၊ ယင်းသိက္ခာသုံးပါးကို ကျင့်သုံးရာ၌ ထက်သန်သောဆန္ဒဖြစ်လတ္တံ့ဟု ဤအတိုင်းသာကျင့်ရမည်ဟု လယ်သမား၏ လယ်ယာ လုပ်ငန်းတွင် အဆောတလျပြုရမည့် ပြုလုပ်ပုံသုံးမျိုးကို ပြုလုပ်ပုံနှင့် နှိုင်းယှဉ်၍ ဟောကြားတော်မူသည့်သုတ်။
-အံ၊၁၊၂၃၁။
အံ၊၃၊၆၉-၇၀။
ကောသလ၊ သာဝတ္ထိ၊ ဇေတဝန၊ ဘုရားရှင် ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်။
-အံ၊၁၊၂၃၀-၁။
အံ၊မြန်၊၁၊၂၄၇-၈။
အံ၊ဋ္ဌ၊၂၊၂၁၄။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၉)၄-သမဏဝဂ္ဂ၊ ဒုတိယသုတ်။
နွားတို့နှင့် အဆင်း, အသံ, ခြေရာမတူပဲ မြည်းသည် “ငါလည်း ဝန်ဆောင် နိုင်သူ, ငါလည်း ဝန်ဆောင်နိုင်သူ”ဟုဆို၍ နွားတို့၏နောက်သို့ တကောက်ကောက် လိုက်ပါနေသကဲ့သို့ ထို့အတူ အချို့သောရဟန်းသည် အဓိသီလသိက္ခာ, အဓိစိတ္တ သိက္ခာ, အဓိပညာသိက္ခာတို့ကို ဆောက်တည်၍ ကျင့်ခြင်း၌ ထက်သန်သောဆန္ဒမရှိပဲလျက် “ငါလည်း ရဟန်း, ငါလည်း ရဟန်း”ဟု ဆို၍ ရဟန်းသံဃာတော်၏နောက်သို့ တကောက်ကောက်လိုက်နေ၏၊ အဓိသီလသိက္ခာ, အဓိစိတ္တသိက္ခာ, အဓိပညာသိက္ခာတို့ကို ဆောက်တည်ကျင့်သုံးခြင်း၌ ထက်မြက်သောဆန္ဒရှိသူများ ဖြစ်ရမည်-ဟု သင်တို့ ကျင့်ရမည်ဟု ဘုရားရှင် ဟောတော်မူသည့်သုတ်။
-အံ၊၁၊၂၂၇-၉။
အံ၊မြန်၊၁၊၂၄၅-၇။
အံ၊ဋ္ဌ၊၂၊၂၀၆-၂၁၃။
အံ၊ဋီ၊၂၊၁၈၃-၅။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၈) ၃-အာနန္ဒဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်အာနန္ဒာ၏ မေးလျှောက်ချက်ကို ဟောတော်မူသည့်သုတ်။
သဟဿိစူဠနိကာလောကဓာတ်၊ ဒိသဟဿိ မဇ္ဈိမိကာ လောကဓာတ်၊ တိသဟဿိ မဟာသဟဿိလောကဓာတ်တို့တည်နေပုံ၊ ဘုရားရှင်တို့ အလိုရှိတော်မူလျှင် တိသဿိမဟာသဟဿိ လောကဓာတ်တိုင်အောင် အသံတော်ဖြင့် သိစေတော်မူနိုင်ပုံ၊ ယင်းသို့ အသံတော်ဖြင့် သိစေတော်မူပုံ အခြင်းအရာ၊ အရှင်အာနန္ဒာ၏ ဗုဒ္ဓါရမ္မဏပီတိအကျိုး၊ အရှင်အာနန္ဒာ ယခုဘဝမှာပင် ရဟန္တာ ဖြစ်နိုင်ပုံတို့ကို ဟောကြားတော်မူသည့်သုတ်။
အဋ္ဌကထာ၌ အရုဏဝတီသုတ္တန် (သံ၊၁၊၁၅၇) (၂)မျိုး ဖြစ်ပေါ်လာပုံ စူဠနိကာသုတ်ဖြစ်ပေါ်လာပုံတို့ကို ဤစူဠနိကာသုတ်တော် အစ၌ အရှင်အာနန္ဒာ (၃) ကြိမ်တိုင် လျှောက်ထားပုံတို့ကို အပြည့်အစုံ ပြဆိုထားပါသည်။
စူဠနိကာ စကြဝဠာ တစ်ခုအပိုင်းအခြားသတ်မှတ်ချက်၊ စကြဝဠာ လောကဓာတ်တစ်ခု၌ ရှိသင့်သောအရာတို့ကို ပါဠိတော်၌ သတ်မှတ် ပြထားပါသည်။
စူဠနိကာလောကဓာတ်သည် အငယ်စား လောကဓာတ်ဖြစ်ပုံ၊ သာဝကတို့၏ ဖြစ်ရာဖြစ်ပုံ၊ မဇ္ဈိမိကလောကဓာတ်သည် သာဝကတို့၏အရာမဟုတ် ဗုဒ္ဓ ဝိသယဖြစ်ပုံ၊ မဇ္ဈိမိကလောကဓာတ်၌ အမိုက်မှောင်ကို ပယ်ဖျောက်ပြီး ဘုရားရှင် တို့ရောင်ခြည်တော်လွှတ်၍ အသံတော်ဖြင့် သိစေပုံ ဗောဓိသတ္တနှင့် ဗုဒ္ဓမြတ်စွာတို့၏ အခါတော်နေ့များ၌ တုန်လှုပ်ပုံ၊ မဟာသဟဿီလောကဓာတ် သတ်မှတ်ပုံ စကြဝဠာကုဋေတစ်သိန်းပါဝင်ပုံ၊ ဘုရားရှင်တို့ ယင်းမဟာသဟဿီလောကဓာတ်၌ ရောင်ခြည်တော်လွှတ်၍ တရားဟောတော်မူနိုင်ပုံ၊ အာဏာခေတ်ဖြစ်ပုံ ပရိတ်တော်တို့၏ အာဏာပြန့်နှံ့ပုံ၊ ဝိသယခေတ် စကြဝဠာအပိုင်းအခြားမရှိပုံ၊ မှန်းဆ သိစရာဥပမာ၊ အရှင်အာနန္ဒာထေရ် မေးခွန်းမေးလျှောက်ရန် ကြံစည်ပုံ၊ ရောင်ခြည်တော်ဖြန့်ကြက်ပုံ၊ ဗုဒ္ဓမြတ်စွာ၏ ဂုဏမဟန္တဖြစ်ပုံ၊ ရောင်ခြည်တော်ဖြင့်ကြည့်၍ သိကြပုံ ဓမ္မကထာဟောတော်မူပုံ တထာဂတ၏ မဟာနုဘာဝဖြစ်ပုံ အရှင်အာနန္ဒာ ဥဒါန်းကျူးရင့်ပုံ၊ မဟိဒ္ဓိကဖြစ်ပုံ၊ လာဠုဒါယီထေရ်သည် ဥပဋ္ဌာကမထေရ်များ အပေါ်၌ ရန်ငြိုးဖွဲ့ပုံ၊ အရှင်အာနန္ဒာမထေရ်၏ ဘုရားရှင်အပေါ်၌ ကြည်ညိုမှုကို ပျက်စီးအောင် လာဠုဒါယီထေရ်ကပြောဆိုရာ၌ ဥပမာသုံးမျိုး ဘုရားရှင်က ဥဒါယီထေရ်၏စကားကို တားမြစ်ပုံ၊ ဓမ္မဒေသနာ ပသန္နကုသိုလ်, ဗုဒ္ဓသီဟနာဒပသန္ဒကုသိုလ်အကျိုး၊ အရှင်အာနန္ဒာထေရ်၏ ပရိနိဗ္ဗာန်ပြုမည့် ပုဂ္ဂိုလ်ဖြစ်ပုံတို့ကို ဖွင့်ပြ ထားပါသည်။
ဋီကာ၌ အတိပ္ပခေါ၊ ဥဇ္ဈာယန္တိပုဒ်တို့အဖွင့်၊ အာဏာပျံ့နှံ့ပုံ အစရှိသော အဋ္ဌကထာ၌ သိသင့်သောပုဒ်တို့၏ အဓိပ္ပါယ်များကို ဖွင့်ပြထားပါသည်။
-အံ၊၃၊၂၂၆-၇။
အံ၊မြန်၊၁၊၂၄၄-၅။
အံ၊ဋ္ဌ၊၂၊၂၀၅-၆။
အံ၊ဋီ၊၂၊၁၈၃။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၈) ၃-အာနန္ဒဝဂ္ဂ၊ နဝမသုတ်။
အရှင်အာနန္ဒာထေရ်က လေအောက်၌သာ ကြိုင်လှိုင်ပြီး လေဆန်မတက်နိုင်သော နံ့သာသုံးမျိုးကို လျှောက်ထားပြီး လေအောက်, လေညာ အရပ်မျက်နှာအားလုံး ပျံ့နှံ့နိုင်သော နံ့သာမျိုးကို မေးလျှောက်သဖြင့် လေအောက်, လေညာ အရပ်မျက်နှာ အားလုံး ပျံ့နှံ့နိုင်သော သရဏဂုံ, သီလ, ဒါနရနံ့များ ရှိပုံကို ဟောတော်မူသည့်သုတ်။
ဓမ္မဒေသနာခွင့်ပြုတော်မူခြင်းအကြောင်းကိုလည်း ဖွင့်ပြထားပါသည်။
-အံ၊၁၊၂၂၃-၄။
အံ၊ဋ္ဌ၊၂၊၂၀၃-၄။
အံ၊ဋီ၊၂၊၁၈၂။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၈) ၃-အာနန္ဒ ဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ချဉ်းကပ်ရောက်ရှိလာသော အရှင်အာနန္ဒာထေရ်အား (က) ဘုရားရှင်၏ ဂုဏ်တော်ကိုးပါး၌ သက်ဝင်ကြည်ညိုမှု။
(ခ) တရားတော်၏ ဂုဏ်တော်ခြောက်ပါး၌ သက်ဝင်ကြည်ညိုမှ၊ (ဂ) သံဃာတော်၏ ဂုဏ်တော် ကိုးပါး၌ သက်ဝင်ကြည်ညိုမှုဟူသော အရာဌာနသုံးပါးတို့၌ သနားစောင့်ရှောက် ချီးမြောက်ထိုက်သူ, မိမိ၏ မိန့်ဆိုညွှန်ကြားချက်ကို နာယူလိုက်နာပြုကျင့်မည် မိတ်ဆွေ, ရင်းနှီးသူ, ဆွေမျိုး သားချင်းတို့ကို ဆောက်တည်စေရမည်၊ တည်စေရမည်၊ စွဲမြဲစွာတည်စေရမည်။
မဟာဘုတ်လေးပါးတို့သည် မိမိတို့ကိုယ်ပိုင်သဘောမှ ဖေါက်ပြန်၍ ဖြစ်နိုင်လျှင် ဖြစ်နိုင်၏ ရတနာသုံးပါး ဂုဏ်တော်များ၌ သက်ဝင်ကြည်ညိုကြသော အရိယာသာဝကများ အပါယ်လေးပါးသို့ လုံးဝမကျရောက်နိုင် အယူဝါဒ လုံးဝမပြောင်းနိုင်ဟု ဘုရားရှင် ဟောတော်မူသည့်သုတ်။
-အံ၊၁၊၂၂၁-၂။
အံ၊မြန်၊၁၊၂၃၈-၂၄၀။
အံ၊ဋ္ဌ၊၂၊၂၀၂-၃။
အံ၊ဋီ၊၂၊၁၈၁-၂။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၈) ၃-အာနန္ဒဝဂ္ဂ၊ စတုတ္ထသုတ်။
အရှင်အာနန္ဒာထေရ် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရသာလာကျောင်းတော်ဝယ် သီတင်းသုံးနေတော်မူစဉ် အဘယလိစ္ဆဝီနှင့် ပဏ္ဍိတကုမာရကလိစ္ဆဝီမင်းသားတို့ရောက်ရှိလာပြီး အဘယလိစ္ဆဝီက နာဋပုတ္တ နိဂဏ္ဌ၏ “သန္ဒိဋ္ဌိက နိဇ္ဇရာဝိသုဒ္ဓိ” ကိုလျှောက်ထားပြီး ဘုရားရှင်၏ ယင်းနှင့် ဆက်စပ်သော မိန့်ကြားချက်ကို အရှင်အာနန္ဒာထေရ်အား မေးလျှောက်သဖြင့် အရှင်အာနန္ဒာထေရ်၏ ဘုရားရှင်၏ နိဇ္ဇရာဝိသုဒ္ဓိသုံးမျိုးကို မိန့်ကြားတော်မူရာ ပဏ္ဍိတ ကုမာရကလိစ္ဆဝီက အဘယလိစ္ဆဝီ၏ ဝမ်းမြောက်မှုမရှိပုံကို မေးမြန်းရာ အဘယ လိစ္ဆဝီက အရှင်အာနန္ဒာ၏ မိန့်ကြားချက်ကို လက်မခံသူသည် ဦးခေါင်းပြတ်ကျသေ နိုင်ပုံကို ပြောကြားသည့်သုတ်။
-အံ၊၂၊၂၄၄။
အံ၊မြန်၊၂၊၃၁၅။
-အင်္ဂုတ္တရနိကာယ၊ ပဉ္စကနိပါတ၊ ၂-သိက္ခာပဒပေယျာလ၊ နဝမသုတ်မှ သတ္တရသမသုတ်အထိ ၉-သုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် နိဂဏ္ဌသာဝက မုဏ္ဍ, ဇဋိလက, ပရိဗ္ဗာဇက, မာဂဏ္ဍိက, တောဒဏ္ဍိက, အာရုဒ္ဓက, ဂေါတမက, ဒေဝဓမ္မိကတို့သည် ငါးပါးသီလကို မစောင့်ရှောက်ခြင်းကြောင့် ငရဲ၌ဖြစ်ကြရ၏ဟု ရဟန်းတို့အား တစ်သုတ်စီ တစ်သုတ်စီ ဘုရားရှင်ဟောတော်မူသည့် (၉)သုတ်။
-အံ၊၃၊၃၇၅။
အံ၊မြန်၊၃၊၃၇၁-၂။
-အင်္ဂုတ္တရနိကာယ၊ ဒသကနိပါတ၊ ၂-ဒုတိယပဏ္ဏာသက၊ (၈) ၃-အာကင်္ခဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် နိဂဏ္ဌတို့၏ အသဒ္ဓမ္မ (၁၀)မျိုးတို့ကို ရဟန်းတို့အား ဘုရားရှင်ဟောတော်မူသည့်သုတ်။
-အံ၊၁၊၂၂၀-၁။
အံ၊မြန်၊၁၊၂၃၇-၈။
အံ၊ဋ္ဌ၊၂၊၂၀၂။
အံ၊ဋီ၊၂၊၁၈၁။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၈) ၃-အာနန္ဒဝဂ္ဂ၊ တတိယသုတ်။
ဘုရားရှင် သကျနိုင်ငံ ... သီတင်းသုံးတော်မူနေစဉ် သမာဓိနှင့်ပညာတို့တွင် အဘယ်တရားကရှေ့၊ အဘယ်တရားက နောက်၌ဖြစ်ပါသနည်းဟု မေးလျှောက်ထားသော မဟာနာမ်သာကီဝင်ကို အရှင်အာနန္ဒာက အခြားတစ်နေရာသို့ခေါ်သွားပြီး ဘုရားရှင်သည် သေက္ခသီလ၊ အသေက္ခသီလ၊ သေက္ခသမာဓိ၊ အသေက္ခသမာဓိ၊ သေက္ခပညာ၊ အသေက္ခပညာတို့ကို ဟောတော်မူပုံအကျယ်ကို ဟောတော်မူသည့်သုတ်။
-အံ၊၁၊၂၁၈-၂၂၀။
အံ၊မြန်၊၁၊၂၃၅-၇။
အံ၊ဋ္ဌ၊၂၊၂၀၁-၂။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၈) အာနန္ဒဝဂ္ဂ၊ ဒုတိယသုတ်။
သွာက္ခာတဓမ္မ၊ သုပ္ပဋိပန္နပုဂ္ဂိုလ်၊ သုကတပုဂ္ဂိုလ်တို့ကို အာဇီဝကသာဝက အညတြ သူကြွယ်က မေးလျှောက်လာသဖြင့် အရှင်အာနန္ဒာထေရ်က ကောသမ္ဗီမြို့ ဃောသိတာရုံကျောင်းတော်၌ အညတြသူကြွယ်အား - -ရာဂ, ဒေါသ, မောဟ ပယ်ရန် ဟောအပ်သောဓမ္မသည်သာ သွာက္ခာတဓမ္မဖြစ်ပုံ၊ -ရာဂ, ဒေါသ, မောဟ ပယ်ရန် ကျင့်ကြံသောပုဂ္ဂိုလ်သည်သာ သုပ္ပဋိပန္နပုဂ္ဂိုလ်ဖြစ်ပုံ၊ -ရာဂ, ဒေါသ, မောဟတို့ကို အကြွင်းမဲ့ပယ်စွန့်ပြီးသောပုဂ္ဂိုလ်သည်သာ သုကတပုဂ္ဂိုလ်ဖြစ်ပုံကို ဟောတော်မူသဖြင့် အညတရသူကြွယ် ဥပါသကာအဖြစ် ခံယူသည့်သုတ်။
အံ၊မြန်၊၂၊၃၁၄။
အံ၊ဋ္ဌ၊၃၊၈၅။
-အင်္ဂုတ္တရနိကာယ၊ ပဉ္စကနိပါတ၊ ၃-သိက္ခာပဒပေယျာလ၊ အဋ္ဌမသုတ်။
ပါဏာတိပါတ-အစရှိသောငါးပါးသောတရားတို့နှင့် ပြည့်စုံသော အာဇီဝကသာဝကသည် ငရဲသို့ရောက်ရ၏-ဟု ဘုရားရှင် ဟောတော်မူသည့်သုတ်။
-အံ၊၁၊၁၈၉-၁၉၄။
အံ၊မြန်၊၁၊၂၀၆-၂၁၁။
အံ၊ဋ္ဌ၊၂၊၁၈၁-၂။
အံ၊ဋီ၊၂၊၁၆၅-၆။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၇)၂-မဟာဝဂ္ဂ၊ ပဉ္စမသုတ်။
ကောသလနိုင်ငံ ကေသမုတ္တနိဂုံးသား ကာလာမအမျိုးသားတို့အား ဘုရားရှင်ဟောတော်မူသည့်သုတ်။
ဘုရားရှင် ကောသလတိုင်း၌ ဒေသစာရီကြွတော်မူစဉ် ကေသမုတ္တနိဂုံး၌ သီတင်းသုံးတော်မူစဉ် ဘုရားရှင်၏ အမျိုးအနွယ်, အရည်အချင်း, တရားတော်၏ အရည်အချင်း, ဘုရားရှင်၏ လုပ်ဆောင်ချက် ကောင်းသောဂုဏ်သတင်းများကို ကြားသိကြရသဖြင့် ဘုရားရှင်ထံ အဖူးအမြော်ရောက်ရှိလာကြပုံ၊ ကာလာမ အမျိုးသား လေးမျိုးတို့ ဘုရားရှင်နှင့် ဆက်ဆံပုံ၊ ရှေးကရောက်ရှိလာကြသော သမဏ ဗြာဟ္မဏတို့၏ အယူဝါဒရေးရာနှင့် စပ်၍ ဆောင်ရွက်သွားကြပုံ လျှောက်ထားချက်၊ အယူဝါဒရေးရာနှင့် ဆက်စပ်၍ ချက်ချင်းလက်မခံရသော အချက် (၁၀)ချက် -အကုသလ, သာဝဇ္ဇ, ဝိညုဂရဟိတဖြစ်သော လောဘ, ဒေါသ, မောဟတို့ အဇ္ဈတ္တသန္တာန်၌ ဖြစ်ပေါ်လာသည်ရှိသော် ဖြစ်တတ်သော သဘောတရားနှင့် အပြစ်များ၊ ကုသလ, အနဝဇ္ဇ ဝိညုပသတ္ထုဖြစ်သော အလောဘ, အဒေါသ, အမောဟတို့ အဇ္ဈတ္တသန္တာန်၌ ဖြစ်ပေါ်လာသည်ရှိသော် ဖြစ်တတ်သော သဘောတရားနှင့် အကျိုးတရားစိစစ်ချက် အကျယ်၊ ဗြဟ္မဝိဟာရတရားလေးပါး ပွားများပုံ၊ ထိုသို့ ပွားများခြင်းကြောင့် မျက်မှောက် ဘဝမှာပင် ထောက်ရာ, မှီရာ, တည်ရာ လေးမျိုး ရနိုင်ပုံ ဟောတော်မူချက်၊ ကေသမုတ္တိ နိဂုံးသား ကာလာမအမျိုးသားတို့၏ ပြန်လည်လျှောက်ထားချက်၊ ဥပါသကာအဖြစ် ခံယူပုံ-တို့ကို ဟောတော်မူပါသည်။
-အံ၊၁၊၂၀၂-၅။
အံ၊မြန်၊၁၊၂၂၀-၃။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၇) ၂-မဟာဝဂ္ဂ၊ နဝမသုတ်။
(က) လောဘ၊ ဒေါသ၊ မောဟ ဟူသော အကုသိုလ်မူလတရားသုံးပါးနှင့် ယင်းတရားသုံးပါးတို့ လွှမ်းမိုးနှိပ်စက်မှု ခံရသူတို့၏ လုပ်ဆောင်ချက်၊ ယင်းပုဂ္ဂိုလ်ကို “အကာလဝါဒီ” “အဘူတဝါဒီ “အနတ္တဝါဒီ” “အဓမ္မဝါဒီ” “အဝိနယဝါဒီ” ပုဂ္ဂိုလ်ဟု ခေါ်ဆိုထိုက်ပုံ၊ ယင်းတရားသုံးပါးကြောင့် ယခု ဘဝ၌ပင်လျှင် ဆင်းရဲပင်ပန်း ပူလောင်လျက်နေရပုံ၊ တမလွန်ဘဝ၌ ဒုဂ္ဂတိဘုံဌာနသို့ ရောက်နိုင်ပုံကိုလည်းကောင်း၊ (ခ) အလောဘ၊ အဒေါသ၊ အမောဟ တရားသုံးပါးတို့သည် ကုသိုလ်မူလတရားဖြစ်ကြောင်း၊ ယင်းတရားသုံးပါးတို့နှင့် ပြည့်စုံသောပုဂ္ဂိုလ်၏ လုပ်ဆောင်ချက်၊ ယင်းပုဂ္ဂိုလ်ကို “ကာလဝါဒီ” “ဘူတဝါဒီ” “အတ္ထဝါဒီ” “ဓမ္မဝါဒီ” “ဝိနယဝါဒီ” ဟု ခေါ်ဆိုထိုက်ပုံ၊ လောဘ၊ ဒေါသ၊ မောဟတရားတို့ကို အကြွင်းမဲ့ပယ်စွန့် ပြီးသူသည် ယခုဘဝ၌ပင် ဆင်းရဲမှု၊ ပင်ပန်းမှု၊ ပူလောင်မှုမရှိဘဲ ချမ်းသာသုခ စံစားရပုံ၊ မျက်မှောက်ဘဝမှာပင် ပရိနိဗ္ဗာန်ဝင်စံရပုံတို့ကို မာလာနွယ် ဥပမာဖြင့် ဟောကြားတော်မူသည့်သုတ်။
-အံ၊၁၊၁၉၇-၉။
အံ၊မြန်၊၁၊၂၁၅-၈။
အံ၊ဋ္ဌ၊၂၊၁၈၄-၈။
အံ၊ဋီ၊၂၊၁၆၇-၉။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၇)၂-မဟာဝဂ္ဂ၊ သတ္တမသုတ်။
ဤသုတ်၌ - (က) စကားပြောဆိုခြင်း၏အကြောင်း ၃-မျိုး၊ (ခ) စကားပြောဆို (ဆွေးနွေး)ထိုက်သောပုဂ္ဂိုလ် ၄-မျိုး၊ (ဂ) စကားမပြောဆို (မဆွေးနွေး)ထိုက်သောပုဂ္ဂိုလ် ၄-မျိုး၊ (ဃ) (သစ္စာ ၄-ပါးသိနိုင်သော) အကြောင်းရှိသော ပုဂ္ဂိုလ်၊ (င) (သစ္စာ ၄-ပါးသိနိုင်သော) အကြောင်းမရှိသော ပုဂ္ဂိုလ်၊ (စ) စကားပြောဟောခြင်း၏ ပန်းတိုင်တို့ကို အကျယ် ဟောတော်မူသည့်သုတ်။
ပညာရှိ (အရိယာ)ပုဂ္ဂိုလ်တို့ မပြောဆိုသောစကားများ, ပြောဆိုသောစကားများ ပညာရှိ (အရိယာ)ပုဂ္ဂိုလ်တို့၏ တိုင်ပင်ခြင်းတို့ကိုလည်း ဟောတော်မူပါသည်။
အဋ္ဌကထာ/ဋီကာတို့၌-အကျယ်ဖွင့်ပြချက်များ ရှိပါသည်။
-အံ၊၃၊၃၅၈-၉။
အံ၊မြန်၊၃၊၃၅၅-၆။
အံ၊ဋ္ဌ၊၃၊၃၁၈-၉။
အံ၊ဋီ၊၃၊၃၃၈-၉။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၇)၂-ယမကဝဂ္ဂ၊ နဝမသုတ်။
တိရစ္ဆာနကထာ ၂၇-မျိုးကို ပြောဆိုနေကြသောရဟန်းတို့အား အညတိတ္ထိယ ပရိဗ္ဗာဇကတို့၏အစွမ်းသတ္တိကို ကုန်စေနိုင်သော ကထာဆယ်ပါးကို ထောက်ဆ၍ ထောက်ဆ၍ ပြောဆိုကြရန် ဘုရားရှင် ဇေတဝန်ကျောင်းတော်၌ ဟောတော်မူသည့်သုတ်။
တိရစ္ဆာနကထာတို့၏ ဖွင့်ဆိုချက် အဋ္ဌကထာ, ဋီကာတို့၌ ပါရှိပါသည်။
ဋီကာ၌ တိရစ္ဆာနကထာ ၃၂-မျိုးရှိပုံကို ပြဆိုထားပါသည်။
-အံ၊၃၊၃၅၉-၃၆၀။
အံ၊မြန်၊၃၊၃၅၇-၈။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၇)၂-ယမကဝဂ္ဂ၊ ဒသမသုတ်။
သာဝတ္ထိမြို့ ဇေတဝန်ကျောင်းတော် ညနေချမ်းအခါ ဥပဋ္ဌာနသာလာ၌ တိရစ္ဆာနကထာကို ပြောဆိုနေသောရဟန်းတို့အား အထက်သုတ်ပါကထာဝတ္ထု ၁၀-ပါးတို့ကို မိမိကိုယ်တိုင်လည်း ကျင့်သုံး အခြားရဟန်းတို့အားလည်း ကျင့်သုံးရန် ဟောပြောသောရဟန်းသည် ချီးမွမ်းထိုက်ပုံကို ဘုရားရှင် ဟောတော်မူသည့်သုတ်။
-အံ၊၁၊၁၅၄။
အံ၊မြန်၊၁၊၁၇၃။
အံ၊ဋ္ဌ၊၂၊၁၄၀။
အံ၊ဋီ၊၂၊၁၂၇။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၆) ၁-ဗြာဟ္မဏဝဂ္ဂ၊ ပဌမသုတ်။
ဇိဏ္ဏ, ဝုဒ္ဓ, မဟလ္လက, အဒ္ဓဂတ, ဝယောအနုပ္ပတ္တဖြစ်ကြသော အသက် (၁၂၀) ရှိပြီးသော ဗြာဟ္မဏကြီး (၂)ဦးတို့၏ လျှောက်ထားချက်အရ ဤလောကကို ဇရာ, ဗျာဓိ, မရဏတို့ အဆင့်ဆင့်ဆောင်နေရာ၌ ကိုယ်, နှုတ်, စိတ်တို့ အကုသိုလ် မဖြစ်အောင် စောင့်ရှောက်နေခြင်းသည် တမလွန်ဘဝ၌ တာဏ, လေဏ, ဒီပ, သရဏ, ပရာယဏ-ဖြစ်သည်ဟု ဘုရားရှင် ဟောတော်မူသည့်သုတ်။
-အံ၊၁၊၁၅၅။
အံ၊မြန်၊၁၊၁၇၄။
-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၆) ၁-ဗြာဟ္မဏဝဂ္ဂ၊ ဒုတိယသုတ်။
ဤလောကကို ဇရာမီး, ဗျာဓိမီး, မရဏမီးတို့ ရဲရဲပြောင်ပြောင် တောက် လောင်နေပုံ၊ ထိုသို့ ဇရာ, ဗျာဓိ, မရဏမီးတို့ ငြီးငြီးထိန်ပြောင် တောက်လောင်နေသော ဤလောကကြီးထဲ၌ ကိုယ်, နှုတ်, စိတ်တို့ဖြင့် (အကုသိုလ်မဖြစ်အောင်) ထိန်းသိမ်းစောင့်ရှောက်နေခြင်းသည် တမလွန်ဘဝ၌ တာဏ, လေဏ, ဒီပ, သရဏ, ပရာယဏ ဖြစ်သည်ဟု ဗြာဟ္မဏကြီး (၂)ဦးတို့အား ဘုရားရှင် ဟောတော်မူသည့်သုတ်။
-အံ၊၁၊၁၅၇။
အံ၊မြန်၊၁၊၁၇၆-၇။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၆)၁-ဗြာဟ္မဏဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ရာဂ, ဒေါသ, မောဟတရားဆိုးတို့ လွှမ်းမိုးခံရသော ကုသိုလ်စိတ်ကုန်နေသော တပ်မက်မောသူ, စိတ်ဆိုးနေသူ, တွေဝေနေသူသည် (က) မိမိ, သူတစ်ပါး နှစ်ဦးသား၏ ပျက်စီးအောင်အားထုတ်သူ။
(ခ) ကာယ, ဝစီ, မနောဒုစရိုက်များကို ပြုလုပ်, ပြောဆို, ကြံစည်သူ၊ (ဂ) မိမိ, သူတစ်ပါး နှစ်ဦးသားတို့၏အကျိုးစီးပွားကို အမှန်အတိုင်းမသိသူ ဖြစ်ပုံ။
ယင်း တရားဆိုးသုံးပါးကို ပယ်စွန့်လိုက်သောအခါ ထိုမလိုလားအပ်သော သဘာဝများ မဖြစ်တော့ခြင်းသည် သန္ဒိဋ္ဌိက, အကာလိက, ဧဟိပဿိက, ဩပနေယျိက, ပစ္စတ္တံ ဝေဒိတဗ္ဗဝိညူဟိ-ဖြစ်ပုံကို ဗြာဟ္မဏလူမျိုး ပရိဗ္ဗာဇကတစ်ဦး၏ မေးလျှောက်ချက်အရ ကဏှပက္ခ, သုက္ကပက္ခအားဖြင့် ဘုရားရှင် ဟောတော်မူသည့်သုတ်။
-အံ၊၁၊၃၃၈-၃၄၀။
အံ၊မြန်၊၁၊၃၅၄-၆။
အံ၊ဋ္ဌ၊၂၊၂၈၈-၉။
အံ၊ဋီ၊၂၊၂၇၇-၉ -အင်္ဂုတ္တရနိကာယ၊ စတုက္ကနိပါတ၊ ၁-ပဌမပဏ္ဏာသက၊ ၃-ဥရုဝေလဝဂ္ဂ၊ ဒသမသုတ်။